Jong vrou verdrink by Illovo | Maroela Media
Die toneel by Illovo op 18 Desember 2015 Foto: Netcare 911
ŉ 20-jarige vrou het Vrydagmiddag omstreeks 13:30 in die see by Illovo aan die suidkus van KwaZulu-Natal verdrink.
“Paramedici van Netcare 911 en Amanzimtoti-lewensredders het reageer op die noodroep,” het Chris Botha, woordvoerder van Netcare 911, in ŉ verklaring gesê. “Die vrou het glo in die see by die riviermond geswem toe sy deur ŉ sterk seestroom meegesleur is.”
Lewensredders het, met behulp van omstanders, die vrou uit die water gehaal, maar sy was reeds dood.
“Paramedici en nooddienste versoek persone om slegs te swem waar lewensredders aan diens is,” het Botha bygevoeg. “Moet asseblief ook nie jul kinders sonder toesig in die water laat nie.”
Ons self hier by Natal se kus, sien dat vakansiegangers hulle nie steur aan lewensredders nie. Swem net waar hulle wil
…plus hulle kan baiekeer nie GOED swem en soms word hulle, soos in die geval, deur strome meegesleur. Mense wees versigtig naby riviermondinge. En as daar waarskuwingsbordjies is, is hulle daar vir ‘n REDE, swem tussen dit! Mens moet respek hê vir die natuur. Ai al die ongelukke en dinge oor die feestyd, mense moet tog net regtig versigtig wees